Ապտ

**Ապտ** (, ), քաղաք և համայնք Ֆրանսիայի հարավարևելյան մասում՝ Պրովանս — Ալպեր — Լազուրե ափ երկրամասի Վոքլյուզ դեպարտամենտի Ապտի շրջանի նույնանուն կանտոնում։ Ընկած է պրեֆեկտուրայի վարչական կենտրոնից՝ Ավինյոն քաղաքից մոտավորապես 60 կիլոմետր դեպի արևելք, Դյուրանս գետի Կալավոն վտակի ափին։ Լյուբերոն լեռնազանգվածի ամենախոշոր բնակավայրն է. զբաղեցնում է 44,57 քառակուսի կիլոմետր տարածք, 2006 թվականի տվյալներով  բնակչության թվաքանակը եղել է 11&nbsp;229, 2007 թվականի տվյալներով՝ 11 158, 2012 թվականի տվյալներով՝ 11&nbsp;979: Բնակչության խտությունը կազմել է 268,8 մարդ/կմ²։

## Ժողովրդագրություն
2011 թվականի տվյալներով  բնակչության թվաքանակը եղել է 12&nbsp;117, 2012 թվականի տվյալներով՝ 11&nbsp;979:

Բնակչության թվաքանակի փոփոխությունները.


ImageSize = width:450 height:300
PlotArea = left:50 right:30 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:14000
ScaleMajor = unit:year increment:5000 start:0 gridcolor:blue
ScaleMinor = unit:year increment:1250 start:0 gridcolor:gray1
PlotData =
  bar:1962 color:pink width:1
   from:0 till:7466 width:15 text:7466 textcolor:black  fontsize:8px
  bar:1968 color:pink width:1
   from:0 till:9623 width:15 text:9623 textcolor:black  fontsize:8px
  bar:1975 color:pink width:1
   from:0 till:11288 width:15 text:11288 textcolor:black  fontsize:8px
  bar:1982 color:pink width:1
   from:0 till:11496 width:15 text:11496 textcolor:black  fontsize:8px
  bar:1990 color:pink width:1
   from:0 till:11506 width:15  text:11506 textcolor:black  fontsize:8px
  bar:1999 color:pink width:1
   from:0 till:11172 width:15  text:11172 textcolor:black  fontsize:8px
  bar:2006 color:pink width:1
   from:0 till:11229 width:15  text:11229 textcolor:black  fontsize:8px
  bar:2012 color:pink width:1
   from:0 till:11979 width:15  text:11979 textcolor:black  fontsize:8px


## Պատմություն
Բնակավայրը հիմնադրել են գալլերը։ Մեր թվականությունից առաջ 125 թվականին հռոմեացիները ավերել են այն, հետագայում Հուլիոս Կեսարի կարգադրությամբ վերականգնել են և վերանվանել *Ապտա Յուլիա* (*Apta Julia*): Կայսրության անկումից հետո քաղաքը բազմիցս ենթարկվել է ավերի ու ավարի։ Միջին դարերում Պրովանսի կոմսերի նախաձեռնությամբ վերակառուցվել է, պատվել պաշտպանական կառույցներով։

## Տնտեսություն
Քաղաքի եկամտի գլխավոր աղբյուրը գյուղատնտեսական ու սննդի արդյունաբերության ձեռնարկություններն են, հիմնական արտադրատեսակները՝ գինին, մեղրը, տրյուֆել տեսակի սունկերը, մրգերը, դրանց վերամշակման արդյունք հանդիսացող մթերքները։

2010 թվականին քաղաքի աշխատունակ (15-ից մինչև 64 տարեկան) 6.939 բնակիչներից տնտեսական ակտիվություն են դրսևորել 4.883-ը (ակտիվության ցուցանիշը կազմել է 70,4% %, իսկ 1999 թվականին եղել է 64,9%)։ Աշխատել են 4039-ը (2123 տղամարդ և 1916 կին), 844-ը գրանցված են եղել որպես գործազուրկ (394 տղամարդ և 450 կին)։ 2056 ոչ ակտիվ բնակիչներից 514-ը եղել են սովորողներ, 716—ը՝ թոշակառուներ, 826-ը չեն աշխատել այլ պատճառներով։ 2010 թվականին համայնքում հաշվվել է հարկման ենթակա 5021 տնային տնտեսություն՝ 11258 բնակչով։ Ընդ որում՝ յուրաքանչյուր հարկատուի միջին եկամուտը կազմել է 14.872 եվրո։

## Քույր քաղաքներ
Ապտը բարեկամական սերտ կապեր է հաստատել հետևյալ քաղաքների հետ.
* Բակել
* Բուսյու
* Տիենե

## Տեսարժան վայրեր
Ապտի ամենաուշագրավ կառույցը Սուրբ Աննայի տաճարն է, որը հիմնադրվել է վաղ քրիստոնեական ժամանակներում, 1056 թվականին սկսել է վերակառուցվել, ավարտական տեսքի է բերվել 17-րդ դարում, նախկինում բավական տևական ժամանակ եղել է թեմակալ եպիսկոպոսի նստավայրը և ունի փոքր բազիլիկի պատվավոր կարգավիճակ։

Քաղաքում ու նրա շրջակայքում իրականացված հնագիտական պեղումների արդյունքում հայտնաբերվել են հինհռոմեական ժամանակների բազմաթիվ արտեֆակտներ։ Այդ ժամանակներից է պահպանվել նաև Կալավոն գետի վրա գցված Պոնտ Ժյուլիեն կամաուրջը (մեր թվականության 1-ին դար)։

## Պատկերասրահ

Porte à Apt.JPG|Հին քաղաքամասի մուտքը
Facade Ste Anne d'Apt.JPG|Սուրբ Աննայի տաճարը
Hôtel de ville à Apt.JPG|Քաղաքապետարանը


## Ծանոթագրություններ

## Արտաքին հղումներ
* Համայնքապետարանի պաշտոնական կայքէջը
* Национальный институт статистики

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ